Gourits River Guest Farm lê in die hartjie van die Tuinroete en het uitsigte oor die pragtige Gouritsrivier, die vallei en die Langeberge. Ons streef daarna om ons gaste so tuis as moontlik te laat voel terwyl hul hulself verlustig in die rustige atmosfeer op die plaas.
Die gastehuis se kombuis is ten volle toegerus en beskik oor 'n oond, mikrogolf, yskas, en alles wat jy nodig het. Dit is 'n drieslaapkamerhuis. Een van die kamers het 'n en suite-badkamer en die ander twee deel 'n badkamer. Verder is daar 'n lapa en 'n patio, 'n kaggel, eetarea, en selfs 'n swembad sodat daar aan al jou behoeftes voldoen word.
Die Glamping-Eenheid is 'n karavaan wat uniek opgeknap is met 'n klipbadkamer, 'n kombuisie, eetarea, yskas, houtdek, stoepmeubels, 1 dubbelbed en 1 slaapbank.
Die sonsondergange, getjilp van voëltjies, alwynbloeisels en die veraf geroep van visarende maak verblyf by Gourits River Guest Farm onvergeetlik en uniek.
Ons bied 'n groot verskeidenheid doendinge: kanovaarte, bergfietsry (bring asseblief jou eie fiets), 4x4- en vierwielmotorfietsavonture (eie motorfietse), visvang, swem, voëlkyk en stap.
Gaste wat na Gourits River Guest Farm gekyk het, het ook belangstelling getoon in die volgende lekke plekke:
Vanaf R1 139 per nag (vir 2 mense)
Valsriviermond, Albertinia, 6695, Wes-Kaap